Όταν έχει πια τελειώσει

μία πρόταση σωστή,

βάλε τότε την τελεία (.)

κάνε STOP στη στιγμή.

Όταν θέλεις μία στάση,

κάτσε λίγο να σκεφτείς

πάρε ανάσα, βάλε κόμμα (,)

λίγο να ξεκουραστείς.

Όταν θέλεις να ρωτήσεις:

τι, πώς, πού, γιατί και ποιο;

ένα ερωτηματικό (;) να βάλεις

και θα μάθεις στο λεπτό.

Όταν θέλεις να εκφράσεις

όσα νιώθεις και ζητάς

μία λύση συνιστώ,

εμένα το θαυμαστικό (!).

Παυλίτσα (-) μου εσύ

πρώτη μπαίνεις στη γραμμή

διάλογο να ετοιμάσεις

και τα λόγια να διαβάσεις.

Τη φωνή όποιου μιλάει

δείχνουν τα εισαγωγικά(«»)

τα λογάκια κλείνουν μέσα

και τα αγκαλιάζουνε σφιχτά.

Όταν τα λόγια περισσεύουν

ή μου κόβεται η μιλιά

όταν κάτι εννοείται

βάζουμε αποσιωπητικά(…)

Η τελεία η διπλή (:)

πάντα μας απαριθμεί

τόσα πράγματα πολλά

που τα βάζει στη σειρά